El Parco rejonal del Delta del Po del Veneto xe un'area proteta inte la Rejon Veneto. El parco se estende dal corso del Po de Goro fin a l'Adexe e el chiapa dentro el teritorio dei 9 comuni de Roxołina, Porto Viro, Loreo, Adria, Papoçe, Arian inte el Polexine, Corbola, Tajo de Po, Porto Tołe, tuti in provinça de Rovigo, co na popolaçion total, int'i confini del parco, de çirca 73.000 aneme. Col Parco Rejonal del Delta del Po de l'Emilia-Romagna, el forma el Parco inter-rejonal del Delta del Po. El xe stà istituìo con Leze Rejonal de l'8 settembre 1997, n.36. El conprensorio del Delta xe stà creà dal progresivo depoxito de detriti lasài dal fiume Po; 'sto proçeso ga determinà, inte el longo periodo, el progresivo spostamento dela linea de costa del Mar Adriatico. El Parco del Delta del Po detien la più gran estension de zone umide protete d’Italia. La flora xe estremamente varia, tanto da conprendar çirca un mijar de spece difarente . La stesa roba se pol dir par quel che riguarda la fauna . La presença de oxei xe cusì rilevante , da far de Delta del Po la pì inportante area ornitolojica italiana e una de le più conosùe d’Europa dai amanti del Birdwatching. Fra i anfibi merita na çitaçión la prexença del raro pelobate fosco. I più inportanti çentri de vixita del Parco del Delta del Po Veneto i xe: el , a Ca' Vendramin fraçion del Tajo el , inte ła località de Porto Caleri a Roxołina Mar; el , fraçion de Ariàn; la , fraçion de Porto Viro; l'Oaxi de Ca' Melo, fraçion de Porto Tołe.